“รฟม.” เคาะรถรางภูเก็ต 3.5 หมื่นลบ. เล็งชง “ครม.” ต.ค.64-เปิดประมูลต้นปี 65
"รฟม." เคาะรถรางภูเก็ต 3.5 หมื่นลบ. เล็งชง “ครม.” ต.ค.64-เปิดประมูลต้นปี 65
"รฟม." เคาะรถรางภูเก็ต 3.5 หมื่นลบ. เล็งชง “ครม.” ต.ค.64-เปิดประมูลต้นปี 65
21 ต.ค. 2563

นายภคพงศ์ ศิริกันทรมาศ ผู้ว่าการ การรถไฟฟ้าขนส่งมวลชนแห่งประเทศไทย (รฟม.) เปิดเผยว่า ที่ประชุมคณะกรรมการ (บอร์ด) รฟม.วันนี้ (21 ต.ค.) มีมติอนุมัติโครงการระบบขนส่งมวลชนจังหวัดภูเก็ต ช่วงท่าอากาศยานนานาชาติภูเก็ต  ห้าแยกฉลอง ระยะทาง 41.7 กม. มูลค่า 35,201 ล้านบาท โดยจะเร่งเสนอกระทรวงคมนาคม และสำนักงานคณะกรรมการนโยบายรัฐวิสาหกิจ (สคร.) และ คณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) คาดว่าจะเสนอคณะรัฐมนตรี (ครม.) อนุมัติได้ในเดือนต.ค. 64
โดยหลังจากนั้นจะเป็นขั้นตอนการดำเนินงานร่วมลงทุนเอกชน (PPP) คือตั้งคณะกรรมการมาตรา 36 ตามพ.ร.บ. การร่วมลงทุนระหว่างรัฐและเอกชนพ.ศ. 2562 คาดว่าจะเปิดประมูลคัดเลือกผู้ร่วมลงทุน ได้ในช่วงต้นปี 65 และ เปิดให้บริการในปี 69